Title: Zxczxc
Author: Karol Bergmann
Last saved by: Szüdi Jaroslava
Company: FEI

Príloha č.3 k Smernici č. 12/2011

Správa zo zahraničnej pracovnej cesty 

1.	Účastníci ZPC:

 Ľubica Pitlová, Ing. – MŠVVaŠ SR, SVT, riaditeľka odboru, AJ, NJ (24.-26.1.2017)
Jaroslava Szüdi, Ing., PhD.  - NHF EUBA, odborný asistent, AJ, NJ (25.1.2017)

2.  Zahraničná pracovná cesta:

Štát: | Maďarsko

Mesto:
Adresa:

Budapešť
Szemere ut. 6-8, Budapešť

Vykonaná v dňoch: | 24.1.-26.1.2017 a 25.1.2017
Prijímajúca organizácia: | Ministerstvo hospodárstva Maďarska
Účel cesty: | Účasť na školení k projektu technickej asistencie DTP_PA7
Spôsob financovania: | MŠVVaŠ SR
3.	Rámcový program pobytu:
23.1.2017	- 	cesta vlakom z Bratislavy do Budapešti, od 16.30 zasadnutie so
srbskými partnermi v projekte 
24.1.2017	-	účasť na účasť na školení pre vedúcich partnerov projektov Interreg-
DTP (len koordinátori prioritných oblastí)
25.1.2017	- 	účasť na školení pre vedúcich partnerov projektov Interreg-DTP	 
(koordinátori prioritných oblastí a všetkých úspešných projektov v 1. výzve DTP )
26.1.2017	-	účasť na tréningu o komunikácii, cesta z Budapešti do Bratislavy

4.	Stručný priebeh rokovania
pondelok, 23.1.2017
V pondelok po príchode do Budapešti sa uskutočnilo prvé stretnutie so srbskými spolukoordinátormi úspešného projektu DTP-Interreg pre koordinátorov prioritnej oblasti 7 (PA7) Stratégie EÚ pre dunajský región (EUSDR). Toto stretnutie bolo zamerané na detailné prejdenie projektového zámeru, projektových špecifických cieľov a jednotlivých pracovných balíčkov a rozpočtu, a následnej diskusie o priebehu aktivít (úloh, povinností a termínov) v roku 2017.

utorok, 24.1.2017
V utorok celý deň prebiehalo stretnutie na maďarskom Ministerstve hospodárstva, ktoré je zároveň sídlom Dunajského nadnárodného programu (Spojeného sekretariátu) – nositeľovi a riadiacej autority projektov, pre ktoré boli zorganizované 3 dni školení týkajúce sa implementácie víťazných projektov v rámci I. výzvy DTP-Interreg a projektov pre koordinátorov PA EUSDR.
Tohto stretnutia sa zúčastnili za PA7 dve zástupkyne MŠVVaŠ SR (p. Pitlová a p. Szüdi) a dve zástupkyne Univerzity v Belehrade (p. Strbac a p. Pesic).
Počas prvého dňa prebiehali najmä stretnutia týkajúce sa verejného obstarávania a zabezpečenia financovania (a refinancovania vedúcich partnerov pre ďalších projektových partnerov) a prípravy priebežných správ.

streda, 25.1.2017
V stredu sme sa zúčastnili zasadnutia so všetkými vedúcimi úspešných projektových konzorcií (t.j. 51 úspešných projektov), ktorého cieľom bolo predovšetkým spoznanie sa navzájom za účelom vytvárania systémov vzájomnej podpory a synergií, spolupráce na vertikálnej, ale i horizontálnej úrovni v rámci jednotlivých prioritných oblastí PA EUSDR a zaradenia sa do tematických oblastí.
Predsedom tematickej oblasti PA7 (t.j. technické a inovačné infraštruktúry) sa stal Inštitút sociálnych inovácií v rámci projektu ResInfra@DR (p. Gajdusek, p. Marinovic).

štvrtok, 26.1.2017
Vo štvrtok prebehli tréningy zamerané na efektívnu komunikáciu, šírenie informácií a zvyšovanie povedomia o výsledkoch a aktivitách víťazných projektov. Účastníci mali možnosť dozvedieť sa všetky náležitosti o správnom používaní loga, tvorbe propagačných materiálov (a ich umiestňovaní), príprave tlačových správ a ďalších propagačných materiálov. Veľmi prínosnými boli prezentácie najúspešnejších ukončených projektov (v rámci makroregionálnych stratégií) a podelenie sa o silné a slabé stránky v oblasti komunikácie, prácu so sociálnymi médiami a s priamymi webovými stránkami projektov, direct mailingom, či newsletterami. Na záver si všetci účastníci mali možnosť vyskúšať prípravu tlačovej správy priamo so skúsenými novinármi a reportérmi s cieľom zaujať „široké publikum“ a dostať cennú spätnú väzbu ohľadom počiatočnej komunikácie a prezentácií svojich projektov.

5.  Odporúčané závery:

V spolupráci s koordinátormi PA7 zo Srbska aktualizovať webové sídlo PA7 – informovať o všetkých možnostiach, aktivitách, zaujímavostiach
T: priebežne (2017-2019)

Informovať všetkých možných potenciálnych účastníkov v projektov EUSDR o nových možnostiach, nástrojoch a formách podpory v rámci EUSDR.
T: priebežne

Zorganizovať analýzu doterajšej činnosti v rámci PA7 (riadiaca skupina – SG, pracovné skupiny – WG, lídri vlajkových projektov, ďalší aktéri)
T: 31.1.2017

Zorganizovať kick-off stretnutie slovenskej časti projektového tímu.
T: 31.1.2017

Zorganizovať strategický workshop v spolupráci s DSP na nastavenie cieľov – krokov a termínov na zefektívnenie PA7.
T: február/marec 2017

6.   Prehľad prinesenej dokumentácie a miesto jej uloženia:
    Prinesené materiály sú k dispozícii u účastníčok ZPC na sekcii vedy a techniky (SVT), prezentácie zo školení budú dostupné prostredníctvom webového sídla DTP a čiastočne PA7.

7.   Osobitne vyhodnotený očakávaný prínos:
    Táto ZPC priniesla užitočné informácie o implementácii nových projektov technickej asistencie na roky 2017-2019. Spolu so srbskými partnermi prebehli rokovania o konkrétnom prerozdelení úloh vyplývajúcich zo schváleného projektu. Počas dvoch dní sme mali možnosť interaktívne pracovať a diskutovať s koordinátormi prioritných oblastí a s DTP, a tiež s koordinátormi projektov a komunikačnými manažérmi 

8.    Spôsob zverejnenia výsledkov ZPC, prenos získaných informácií:
Správa z cesty bude zverejnená na webovom sídle MŠVVaŠ SR.

Súhlasíme so zverejnením správy na internete.

Správu vypracovali: 						Dátum:
Ľubica Pitlová, Jaroslava Szüdi					11.2.2017

Správu schválil:
Marek Hajduk
generálny riaditeľ sekcie